Жамбылдық өрендер ел бойынша 7-жыл қатарынан «Ең үздік команда» атанды
DATE: 04:30, 20 Ақпан 2019 | GMT +5
TITLE: Жамбылдық өрендер ел бойынша 7-жыл қатарынан «Ең үздік команда» атанды
URL: https://kaz.inform.kz/news/zhambyldyk-orender-el-boyynsha-7-zhyl-katarynan-en-uzdik-komanda-atandy_a3499939/
META: DATE: 04:30, 20 Ақпан 2019 | GMT +5
TOTAL WORDS: 116
AUTHOR(S):
TEXT: ҚР Білім және ғылым министрлігінің "Дарын" республикалық ғылыми-практикалық орталығы ұйымдастырған дәстүрлі байқаудың республикалық кезеңіне Жамбыл облысынан 58 оқушы қатысып, бақтарын сынады. Республикалық конкурстының биылғы ерекшелігі - оқушылардың ғылыми жобаларын қорғаудың ашықтығы мен айқындылығын қамтамасыз ету мақсатында барлық секциялар онлайнрежимде өтті. Ғылыми жобалар байқауы 4 бағыт бойынша жүргізілді. Байқау қорытындысы бойынша, жамбылдық 5 оқушы алтын, 2 оқушы күміс және 17 оқушы қола медальді иеленіп, топ жарды. Сондай-ақ, биылғы жылы да Жамбыл облысының командасы 7 жыл қатарынан «Ең үздік команда-2019» атағын жеңіп алды. Айта кетейік, аталған республикалық байқауға еліміздің Астана, Алматы, Шымкент қалалары мен 14 облысынан, оның ішінде, республикалық білім беру ұйымдары және Назарбаев зияткерлік мектептерінен 800-ден аса дарынды оқушы жалпы білім беретін пәндер бойынша сынға түскен болатын
